
ROMÂNIA
JUDEŢUL BACĂU
ORAŞUL BUHUŞI
CONSILIUL LOCAL
						
			
PROIECT DE HOTĂRÂRE
[bookmark: OLE_LINK8][bookmark: OLE_LINK9][bookmark: _Hlk214964529]privind aprobarea Studiului de Oportunitate pentru fundamentarea și stabilirea soluției optime de gestiune a activității de colectare separată și transport separat al deșeurilor municipale în 66 UAT-uri din județul Bacău

[bookmark: OLE_LINK10][bookmark: OLE_LINK11]Consiliul Local Buhuşi, judeţul Bacău, întrunit în şedinţa extraordinară din data de ------;
Având în vedere:  
· Raportul de specialitate nr. 42333/25.11.2025 al Compartimentului Protecția Mediului;
· Referatul de aprobare nr. 42430/25.11.2025 al Primarului orașului Buhuși;
· Legea nr. 51/2006 a serviciilor comunitare de utilități publice, republicată, cu modificările și completările ulterioare;  
· Legea nr. 101/2006 a serviciului de salubrizare a localităților, republicată, cu modificările și completările ulterioare;  
· Legea nr. 181/2020 privind gestionarea deşeurilor nepericuloase compostabile; 
· Legea nr. 249/2015 privind modalitatea de gestionare a ambalajelor și a deșeurilor de ambalaje, cu modificările și completările ulterioare; 
· O.U.G. nr. 92/2021 privind regimul deșeurilor aprobată prin Legea nr.17/2023, cu modificările și completările ulterioare; 
· O.U.G. nr. 195/2005 privind Protecția Mediului, cu modificările și completările ulterioare;  
· OUG nr. 196/2005 privind Fondul pentru Mediu, cu modificările și completările ulterioare;  
· Ordinul Ministrului Sănătății nr. 119/04.02.2014 pentru aprobarea Normelor de igienă şi sănătate publică privind mediul de viaţă al populaţiei, cu modificările și completările ulterioare; 
· Ordinul A.N.R.S.C. nr. 97/2025 privind aprobarea Regulamentului-cadru al serviciului de salubrizare a localităților; 
· Ordinul A.N.R.S.C. nr. 98/2025 privind aprobarea Caierului de sarcini-cadru al serviciului de salubrizare a localităților; 
· Ordinul A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, cu modificările și completările ulterioare; 
· Ordinul Președintelui ANRSC nr. 100/2023 privind acordarea licenţelor în domeniul serviciilor de utilităţi publice aflate în sfera de reglementare a Autorităţii Naţionale de Reglementare pentru Serviciile Comunitare de Utilităţi Publice; 
· O.G. nr. 2/2021 privind depozitarea deșeurilor, cu modificările și completările ulterioare; 
· Legea nr. 98/2016 privind achizițiile publice, cu modificările și completările ulterioare; 
· H.G. nr. 395/2016 pentru aprobarea Normelor metodologice de aplicarea a 
· prevederilor referitoare la achizițiile publice, cu modificările și completările ulterioare; 
· Legea nr. 100/2016 privind concesiunile de lucrări şi concesiunile de servicii, cu modificările și completările ulterioare; 
· HG nr. 867/2016 privind aprobarea normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii, cu modificările și completările ulterioare; 
· HG nr.1074/2021 privind stabilirea sistemului de garanţie-returnare pentru ambalaje primare nereutilizabile, cu modificările și completările ulterioare;
· Legea nr. 52/2003 privind transparenţa decizională în administraţia publică, republicată, cu modificările și completările ulterioare;
· Hotărârea Guvernului nr. 831/2022 au fost aprobate Normele metodologice de aplicare a Legii nr. 52/2003 privind transparenţa decizională în administraţia publică;
· În temeiul dispozițiilor art. 129 alin. (2) lit. d) coroborat cu alin. (7) lit n), art. 139 alin. (1), art. 140 alin. (1), art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completările ulterioare;

SE PROPUNE:
	Art.1. Se propune spre aprobare Studiul de Oportunitate pentru fundamentarea și stabilirea soluției optime de gestiune a activității de colectare separată și transport separat al deșeurilor municipale în 66 UAT-uri din județul Bacău, conform anexei - parte integrantă din prezentul proiect de hotărâre.
Art.2. Prezenta hotărâre poate fi contestată în termen de 30 de zile la instanţa de contencios administrativă competentă, în condițiile Legii nr. 554/2004 – legea contenciosului administrativ,  modificată și completată.
	Art.3. Prezenta hotărâre va fi dusă la îndeplinire de către de către compartimentele de specialitate, potrivit competenţelor, şi va fi comunicată Primarului oraşului Buhuşi, Instituţiei Prefectului – Judeţul Bacău în vederea exercitării controlului de legalitate.

INIȚIATOR,
PRIMARUL ORAȘULUI BUHUȘI,
VASILE ZAHARIA

Nr. 42333  din 25.11.2025

RAPORT

privind inițierea unui  proiect de hotărâre privind aprobarea Studiul de Oportunitate pentru fundamentarea și stabilirea soluției optime de gestiune a activității de colectare separată și transport separat al deșeurilor municipale în 66 UAT-uri din județul Bacău

Având în vedere Decizia nr.24/24.11.2025 a Consiliului Director al Asociației de Dezvoltare Intercomunitară pentru Salubrizare Bacău, privind transmiterea spre aprobare a Studiului de Oportunitate pentru fundamentarea şi stabilirea soluţiei optime de gestiune a activităţii de colectare separată şi transport separat al deșeurilor municipale în 66 U.A.T.- URI din judeţul Bacău, a Procesului Verbal de Recepţie nr. 1641/ 20.11.2025, a variantei finale a Studiului de oportunitate precum și finalizarea contractului încheiat între ADIS Bacău și SC Compania Romprest SA în data de 31.01.2026 și necesitatea asigurării continuității serviciului de salubrizare, în concordanță cu prevederile art. 7 alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare.
Totodată constatându-se existența unei situații urgente care din cauza circumstanțelor sale excepționale impune adoptarea de soluții imediate în vederea evitării unei grave atingeri aduse interesului public, vă rog să dispuneți punerea acestui studiu în dezbatere publică pentru un interval de 10 zile calendaristice, începând cu data de 25.11.2025 și aprobarea ulterioară într-o ședință de consiliu local până în data de 15.12.2025, întrucât pe data de 16.12.2025 este convocată ședința AGA ADIS pentru aprobarea acestui Studiu de Oportunitate.
                       
                      COMPARTIMENT  PROTECȚIA  MEDIULUI 
				 Insp. Sup. Maria Grațiela Sbârcea


PRIMARUL ORAŞULUI BUHUŞI
Nr. 42430/25.11.2025               
                                                                           

REFERAT DE APROBARE
a proiectului de hotărâre privind aprobarea Studiului de Oportunitate pentru fundamentarea și stabilirea soluției optime de gestiune a activității de colectare separată și transport separat al deșeurilor municipale în 66 UAT-uri din județul Bacău

Elaborarea studiului de oportunitate reprezintă o obligație impusă de Legea 51/2006 – Legea serviciilor comunitare de utilitati publice, republicată, cu modificările și completările ulterioare.  
Delegarea gestiunii serviciilor de utilități publice, respectiv operarea, administrarea și exploatarea sistemelor de utilități publice aferente, se poate face pentru toate sau numai pentru o parte dintre activitățile componente ale serviciilor, pe baza unor analize tehnico-economice și de eficiență a costurilor de operare, concretizate într-un studiu de oportunitate, conform prevederilor art. 29 alin. 2 din Legea 51/2006.  
Totodată, potrivit art. 32 alin 2 din Legea 51/2006, în vederea încheierii contractelor de delegare a gestiunii, autoritățile administrației publice locale sau, după caz, asociațiile de dezvoltare intercomunitară cu obiect de activitate servicii de utilități publice vor asigura elaborarea și vor aproba, în termen de 6 luni de la luarea deciziei privind delegarea gestiunii serviciilor ori de la primirea unei propuneri formulate de un investitor interesat, un studiu de oportunitate pentru fundamentarea și stabilirea soluțiilor optime de delegare a gestiunii serviciilor, precum și documentația de atribuire a contractului de delegare a gestiunii.  

Având în vedere:
· Finalitatea contractului încheiat între ADIS Bacău și SC Compania Romprest SA, respectiv data de 31.01.2026;
· Necesitatea asigurării continuității serviciului de salubrizare;
· Prevederile art. 7 alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare, 
în conformitate cu prevederile art.136 alin. (1) din Ordonanța de Urgență nr. 57/2019 privind Codul administrativ, supun spre aprobare proiectul de hotărâre privind aprobarea Studiului de Oportunitate pentru fundamentarea și stabilirea soluției optime de gestiune a activității de colectare separată și transport separat al deșeurilor municipale în 66 UAT-uri din județul Bacău.

PRIMARUL ORAŞULUI BUHUŞI,

